Не абдзяліў сваёй увагай святы Мікалай нікога з прысутных у храме. Здаецца, да слёз былі расчуленыя многія, бо кожнаму чалавеку, нягледзячы на ўзрост, заўсёды прыемна, калі яго заўважаюць і робяць прыемныя сюрпрызы. Быццам, пацяплела ў гэты марозны снежаньскі дзень ад увагі і дабрыні, якую пашчасліла адчуць. Як жа цудоўна, што традыцыя "Мікалаек" працягваецца ў парафіі, каб кожны мог не толькі тэарэтычна даведацца пра святога Мікалая, але і пазнаёміцца з ім.